Estimados pais/nais e titores:

Este ano, debido á situación sanitaria actual, non haberá ***Festival de Nadal***, pero durante a mañá do martes 22 de decembro os pais e nais do ANPA ofrecerán ao alumnado un chocolate con churros e un agasallo, sempre tendo en conta os protocolos e sen mesturar os cursos. O chocolate tomarano cada curso na súa aula, como habitualmente facemos coas merendas, e baixarán ao patio cada aula separada a recoller o seu agasallo.

Despediremos o ano coas badaladas e para iso o alumnado e profesorado virá vestido coas mellores galas para tal despedida.

Na mesma mañá, se o clima o permite, algún dos profesores/as e alumnos/as de 4º de ESO xunto cos pais e nais que queiran acompañar, levaremos os alimentos recollidos ata a Igrexa parroquial de Santa Rita, con motivo da ***XI Campaña Solidaria Contamos Contigo***.

Nesta mesma xornada contaremos coa visita dos Reis Magos.

Pregamos comuniquedes en secretaría as posibles intolerancias ou alerxias do alumnado e substituír o chocolate con churros por algo que poidan tomar.

Para o luns 21, propoñemos que todos os nenos e nenas traian un xersei de Nadal, pódeno decorar na casa con adornos orixinais propios destas datas. As familias podedes vir a traelos e recollelos cos xerseis de Nadal tamén.

 Agardámosvos a todos/as!

 BO NADAL!